আমার গুরু আমাকে শিখিয়েছিলেন কোনও সমস্যার সঙ্গে কঠোর হতে এবং মানুষের সঙ্গে সবসময় নম্রভাবে কথা বলতে। কিন্তু ১৫ বছর পরেও আমি সেই কাজটা করতে শিখছি। আসলে বলা সহজ, কিন্তু কাজে করে দেখানো কঠিন। ২০০১ সালে আমি প্রথমবার এই পরামর্শর প্রয়োজনীয়তা উপলব্ধি করেছিলাম। আমার প্রথম সংস্থা, যা আমি কলেজ পাশ করার পরই প্রতিষ্ঠা করি, সেটি লাভের মুখ দেখতে পারেনি। অন্য একটি সংস্থা আমার কোম্পানি অধিগ্রহণ করায় সেই যাত্রায় খানিকটা মুখরক্ষা হয়েছিল। সেই সময় আমি সংস্থার সহপ্রতিষ্ঠাতা এবং সহকর্মীদের সঙ্গে দুর্বব্যবহার করতাম। সেই মানুষগুলো, যারা তাদের জীবনের কতগুলো বছর শুধুমাত্র আমার মুখের দিকে তাকিয়ে, আমার শুরুয়াতি ব্যবসায় নিয়োগ করেছিলেন তাঁদেরকেও অকথা-কুকথা বলতে ছাড়িনি। আমার পুরো টিমের সঙ্গে আমার সম্পর্ক খারাপ হয়ে যায়। কেউ আমার সংস্থার উপর ভরসা করতে রাজি ছিলেন না। এই দুটি জায়গাই ফিরে পেতে আমার প্রায় এক দশক সময় লেগে যায়। সেই প্রথম আমি কোনও ভুল করেছিলাম, কিন্তু সেই শেষ নয়। আমি বিভিন্নভাবে সেই একই ভুল আরও কয়েকবার করেছি, এবং হয়তো ভবিষ্যতেও আবার করে বসব। যদিও প্রত্যেকটি ঘটনাই আমাকে মানুষ হিসেবে আরও এগিয়ে যেতে সাহায্য করে, তবু মনে হয়, আমার এখনও অনেকখানি পথ চলা বাকি রয়েছে। মানুষের সঙ্গে কঠোর হওয়াই একজন উদ্যোগপতি হিসেবে আমার সবচেয়ে বড় ভুল।